عنبرہ سلام خالدی

عنبرہ سلام خالدی (4 اگست 1897ء – مئی 1986ء) لبنان کی ایک حقوق نسواں کی علمبردار، مترجمہ اور مصنفہ تھیں، جنھوں نے عرب خواتین کی قانونی، معاشرتی یا سیاسی پابندیوں سے آزاد کرانے کے لیے نمایاں طور پر اہم کردار ادا کیا۔

 ابتدائی زندگی اور تعلیم 
عنبرہ 1897ء میں لبنان کے شہر بیروت میں ایک مشہور خاندان میں پیدا ہوئیں۔ وہ سلیم علی سلام کی بیٹی تھیں جو عثمانی پارلیمنٹ میں ایک نائب تھے۔ عنبرہ لبنان کے سابق وزیر اعظم صائب سلام کی بہن تھیں۔ عنبرہ کے دو بھائیوں نے لبنان میں کابینہ کے وزرا کی حیثیت سے اپنی خدمات انجام دے چکے تھے۔

1913ء میں پیرس میں پہلی عرب کانگریس کے دوران میں عنبرہ نے دو دیگر خواتین کے ساتھ مل کر کانگریس کو ایک ٹیلیگرام بھیجا تھا۔ یہ ٹیلیگرام پہلا پیغام تھا جو عرب کانگریس میں بلند آواز میں پڑھا گیا تھا۔

عنبرہ نے جدید تعلیم حاصل کی اور فرانسیسی زبان سیکھی۔ وہ اور ان کے بہن بھائیوں نے راس بیروت کے انجلیکن سیرین کالج میں تعلیم حاصل کی، جو بیروت کی امریکی یونیورسٹی کا پیش رو ہے۔ 1925ء سے 1927ء تک انھوں نے برطانیہ میں تعلیم حاصل کی۔

 سرگرمیاں 

ربط=https://ur.wikipedia.org/wiki/%D9%81%D8%A7%D8%A6%D9%84:Salim_Ali_Salam_with_King_Faisal_I_of_Iraq_in_Richmond_Park_in_London_in_1925,_along_with_Salim's_son_Saeb_and_daughters_Anbara_and_Rasha..jpg|تصغیر|1925ء میں سلیم علی سلام، عراق کے شاہ فیصل اول اور بیٹے صائب سلام، بیٹیاں عنبرہ اور راشا کے ساتھ لندن کے رچمنڈ پارک میں۔ عنبرہ کو ایک خوبصورت ٹوپی پہنے ہوئے دیکھا جا سکتا ہے۔

بیروت واپس آنے کے بعد، عنبرہ خواتین کی تحریک میں شامل ہوگئیں۔

1927ء میں عنبرہ کو امریکی یونیورسٹی بیروت نے انگلینڈ میں اپنے وقت کے بارے میں بات کرنے کے لیے بلایا۔ عنبرہ کی تقریر کو "انگلینڈ میں ایک مشرقی عورت" کہا جاتا تھا۔ ایک بار جب وہ اسٹیج پر پہنچی تو اس نے اپنا پردہ ہٹا دیا۔ وہ لبنان کی پہلی مسلمان خاتون تھیں جنھوں نے سر عام پردہ چھوڑ دیا۔ 

علاوہ ازیں عنبرہ ہومر کے اوڈیسی اور ورجل کے عینیڈ کا عربی میں ترجمہ کرنے والی پہلی خاتون تھیں۔

عنبرہ سلام خالدی کی یادداشت 1978ء میں انگریزی میں "لبنان اور فلسطین کی یادوں کا سفر" (A Tour of Memories of Lebanon and Palestine in English) کے عنوان سے شائع ہوئی تھی۔ اپنی یادداشت میں عنبرہ نے شام کے عثمانی حکمران جمال پاشا کی سرگرمیوں سے ان کے کنبے اور ان کے بچپن پر منفی اثرات مرتب ہونے کا ذکر کیا ہے۔

 ذاتی زندگی اور موت 
عنبرہ نے ایک فلسطینی معلم احمد سمیع الخالدی (سنہ 1951ء) سے 1929 میں شادی کی۔  یہ احمد سمیع الخالدی کی دوسری شادی تھی۔ احمد سمیع انتداب فلسطین میں یروشلم میں واقع عرب کالج کے پرنسپل تھے۔  احمد سمیع الخالدی اور عنبرہ سلام خالدی پہلے یروشلم اور پھر بیروت میں آباد رہے۔ عنبرہ کا مئی 1986ء میں بیروت میں انتقال ہوا۔ 

 انتساب 
عنبرہ سلام خالدی کو ان کی پیدائش کی 121 ویں سالگرہ پر یعنی 4 اگست 2018ء کو گوگل ڈوڈل کے ذریعہ یاد کیا گیا تھا۔

 حوالہ جات 

زمرہ:بیسویں صدی کے شعرا
زمرہ:بیسویں صدی کے مترجمین
زمرہ:بیسویں صدی کی مصنفات
زمرہ:1897ء کی پیدائشیں
زمرہ:1986ء کی وفیات
زمرہ:عربی زبان کی خواتین شاعرات
زمرہ:عربی زبان کے مصنفین
زمرہ:لبنانی حامی حقوق نسواں
زمرہ:لبنانی سنی مسلم
زمرہ:لبنانی مترجمین
زمرہ:لبنانی مصنفات
زمرہ:بیروت کی شخصیات
زمرہ:بیسویں صدی کے لبنانی مصنفین
زمرہ:خالدی خاندان
زمرہ:امریکن یونیورسٹی بیروت کے فضلا
زمرہ:لبنانی شاعرات
زمرہ:بیسویں صدی کے لبنانی شعرا
زمرہ:بیسویں صدی کی لبنانی مصنفات
زمرہ:قدیم یونانی متون کے مترجمین
زمرہ:بیسویں صدی کی لبنانی خواتین